  Майя Бывальцева 22-тӥ инвожое Буре ваён, но кайгырон нуналэ Удмуртиысь Кузебай Герд нимо йӧскалык музей «Свеча памяти» огъяросси акцие пыриськоз. Со сярысь ужъюртлэн пресс-службаез ивортэ. Буре ваён ужрадъёс 4 часын Ижкарысь Ялан ӝуась тыл дорын митинген кутскозы. 9 часын Совето Союзысь Геройлэн Евгений Кунгурцевлэн синпелетэз азьын музейлэн «Ож сюресъёсын» возьматонэз ужаны ӧдъялоз. 10 часын Йӧскалык музейын, «Стражи границы» адӟытонын Буре ваён урок ортчоз. Отын Быдӟым Атыкай ожын бырем Удмуртиысь геройёсын тодматозы. 10 часысен 11 часозь «Великие сражения эпохи: год 1943» адӟытонын пиналъёс понна «Войны священные страницы» шудон-дышетскон радъяськоз. Нылпиос Удмуртиын вордскем Совето Союзысь Геройёслэн улон сюресэнызы тодматскозы, картая тодозы, кытын танкъёсын бадӟым ожмаськон ортчиз, вещмешок люкалозы, ожгар эмчиослэн ужамзы сярысь тодозы. 14 часын «Великие сражения эпохи: год 1943» адӟытонэтӥ ас кожазы лыктӥсьёс понна дунтэк экскурсия луоз (кулэ пырон билет). Возьматон Сталинград, но Курск палан фашистъёсты пазьгем дырысен 75 ар тырмонлы сӥземын. Тодэ вайытом, 22-тӥ инвожое Ижкарысь Ялан ӝуась тыл дорын мукет ужрадъёс но ортчозы. Тегъёс: Мерлык Ижкар Удмуртия БыдӟымАтыкайож Йӧскалыкмузей буреваён  